b'\n_START_ARTICLE_\nPodiplomin\xc4\x97s studijos\n_START_PARAGRAPH_\nPodiplomin\xc4\x97s studijos - studijos, vykstan\xc4\x8dios baigus pirmosios pakopos studijas, \xc4\xafgijus akademin\xc4\xaf kvalifikacin\xc4\xaf laipsn\xc4\xaf.\n_START_SECTION_\nR\xc5\xab\xc5\xa1ys\n_START_PARAGRAPH_\nGali b\xc5\xabti formaliosios ir neformaliosios. Formaliosios - tokios, kai \xc4\xafsira\xc5\xa1oma \xc4\xaf antrosios pakopos studij\xc5\xb3 program\xc4\x85. Pvz., magistrant\xc5\xabros (licenciat\xc5\xabros) studij\xc5\xb3 programos. Jos skirtos pasirengti savaranki\xc5\xa1kam mokslo (meno) darbui arba kitam darbui, kur\xc4\xaf atlikti reikia mokslo \xc5\xbeini\xc5\xb3 ir analitini\xc5\xb3 geb\xc4\x97jim\xc5\xb3. Tokios studijos vyksta universitetuose, kuriuose vykdoma studij\xc5\xb3 krypt\xc4\xaf atitinkanti mokslo (meno) veikla. Asmenims, baigusiems studij\xc5\xb3 programas, suteikiamas atitinkamos studij\xc5\xb3 krypties magistro (licenciato) laipsnis._NEWLINE_Neformaliosios studijos - studijos, kai asmuo, \xc4\xafgij\xc4\x99s laipsn\xc4\xaf, studijuoja pasirinkt\xc4\x85 dalyk\xc4\x85 (dalykus), nesiekdamas baigti studij\xc5\xb3 programos. Oficialiai jis gali b\xc5\xabti \xc4\xafsira\xc5\xa1\xc4\x99s (arba ne) \xc4\xaf koki\xc4\x85 nors studij\xc5\xb3 program\xc4\x85 (neb\xc5\xabtinai antrosios pakopos, gali, pvz., b\xc5\xabti doktorant\xc5\xabros arba bakalauro studij\xc5\xb3 studentas), lankyti pasirenkamus dalykus. Tokios neformaliosios studijos gali b\xc5\xabti sta\xc5\xbeuot\xc4\x97s dalis (pvz., kai atliekamas koks nors mokslinis darbas, tyrimas; studijos u\xc5\xbesienyje).\n_START_SECTION_\nLietuva\n_START_PARAGRAPH_\nLietuvoje labiausiai paplitusios antrosios pakopos studijos (magistrant\xc5\xabra). Joms rengti gali b\xc5\xabti \xc4\xafsteigti specializuoti padaliniai (pvz., KMU Podiplomini\xc5\xb3 studij\xc5\xb3 centras (KMUK), VDU Biznio konsultavimo ir podiplomini\xc5\xb3 studij\xc5\xb3 centras)'